AS: Real Madrid tavoittelee jättipottia kesän siirtomarkkinoilta | SuomiFutis
AS: Real Madrid tavoittelee jättipottia kesän siirtomarkkinoilta
Real Madrid haluaa myydä pelaajia yli 300 miljoonan euron edestä saadakseen rahaa omiin hankintoihinsa, kertoo AS.
Tavoite vaatii usean pelaajan myymistä, mutta walesilaishyökkääjä Gareth Balen lähtö tuottanee tavoitepotista noin neljänneksen.
Muiksi mahdollisiksi lähtijöiksi AS luettelee keskikenttäpelaajat James Rodríguezin, Mateo Kovačićin, Marcos Llorenten ja Dani Ceballosin, hyökkäjät Mariano Díazin ja Borja Mayoralin sekä maalivahti Keylor Navasin.
Rodríguezin kahden vuoden mittainen lainasopimus Bayern Münchenin kanssa on päättymässä, ja Real Madrid odottaa saavansa hänestä noin 60 miljoonaa euroa. Kovačić taas on viettänyt kuluvan kauden lainalla Chelseassa. Hänet on arvioitu noin 50 miljoonan euron arvoiseksi.
Llorentesta ja Ceballosista Madrid toivoo saavansa kummastakin 40 miljoonaa euroa. Marianosta odotetaan noin 20 miljoonan ja Mayoralista 12 miljoonan euron korvausta.
Navas on ollut jo huhuissa yhdistettynä Portoon, joka olisi tiettävästi valmis maksamaan hänestä kymmenen miljoonaa euroa.
Edellinen artikkeliLähde: AC Milanilla kaksi ehdokasta uudeksi päävalmentajaksi
Seuraava artikkeliEurooppa-liigan finaali: Chelsea musersi Arsenalin viiden maalin karkeloissa